Lescha davart l'organisaziun da la regenza e da l'administraziun (LORA)    170.300   Lescha davart l'organisaziun da la regenza e da  l'administraziun (LORA)  dals 15-06-2006 (versiun dals 01-01-2017)  Il cussegl grond dal chantun Grischun1),  sa basond sin l'art. 31 da la constituziun chantunala2), suenter avair gì invista da la missiva da la regenza dals 7 da mars 20063),  concluda:  1. Regenza  1.1. POSIZIUN ED INCUMBENSAS  Art.  1 Posiziun 1 Cun resalva da las cumpetenzas dal cussegl grond è la regenza l'autoritad directiva  ed executiva suprema dal chantun. 2 Mintga  commembra  u  commember  da  la  regenza  è  scheffa  u  schef  d'in   departament da l'administraziun chantunala ed è subordinada sco tala u subordinà  sco tal a la regenza sco autoritad cumplessiva.  Art.  2 Incumbensas 1 Las incumbensas da la regenza sa drizzan en spezial tenor ils artitgels 42 ss. da la  constituziun  chantunala4) sco  er  tenor  las  disposiziuns  ch'èn  cuntegnidas  en  l'ulteriura legislaziun.  1) PCG 2005/2006, 1358 2) DG 110.100 3) pagina 1817 4) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/110.100/rm   170.300    Art.  3 Incumpatibilitad 1 L'uffizi  d'ina  commembra  u d'in  commember da la regenza è incumpatibel  cun  uffizis  communals  e  cun  uffizis  en  regiuns.  Dal  rest  valan  las  disposiziuns   d'incumpatibilitad tenor l'artitgel 22 da la constituziun chantunala2). *  Art.  4 Exclusiun 1 Parentas  e  parents  sco  er  quinadas  e  quinads  fin  al  quart  grad,  conjugalas  e   conjugals,  partenarias  registradas  e  partenaris  registrads  sco  er  persunas  ch'èn  colliadas facticamain tras ina communitad da vita na dastgan betg far part a medem  temp da la regenza. Quests motivs d'exclusiun valan er per la chanceliera u per il  chancelier.  Art.  5 Secret d'uffizi 1 Las commembras ed ils commembers da la regenza èn obligads a la discreziun en  fatschentas  uffizialas,  uschenavant  ch'igl  exista  in  interess  public  u  privat  predominant  da  tegnair  secret  las  fatschentas  tenor  la  lescha  da  transparenza  u  sch'ina disposiziun legala speziala prevesa quai. Il secret d'uffizi sto vegnir mantegnì  er suenter l'extrada or da l'uffizi. * 2 La regenza po autorisar ina commembra u in commember da dar perditga en in   process civil, penal u administrativ davart cuntegns da ses secret d'uffizi ubain d'edir  actas.  Art.  6 Scumond d'acceptar regals 1 Las commembras ed ils commembers  da la regenza na dastgan da princip betg  pretender u acceptar regals u auters avantatgs per lur activitad uffiziala. 2 Exceptads da quai èn regals ch'èn usitads en la situaziun concreta e che han ina  valur subordinada.  1.2. ORGANISAZIUN E PROCEDURA  Art.  7 Convocaziun 1 La regenza sa raduna uschè savens sco quai che las fatschentas pretendan. Ella sa  raduna per regla ina giada l'emna. 2 Mintga commembra u commember da la regenza po pretender da tut temp ch'ina  sesida vegnia convocada. 3 Las tractativas da la regenza n'èn betg publicas.  2) DG 110.100  2    http://www.gr-lex.gr.ch/data/110.100/rm    170.300   Art.  8 Participaziun 1 A las sesidas da la regenza sa participeschan las commembras ed ils commembers   da la regenza e la chanceliera u il chancelier. 2 La  chanceliera  u il  chancelier  ha vusch  consultativa,  protocollescha ils  conclus  prendids e procura per lur publicaziun. Per las fatschentas da la chanzlia chantunala  ha ella u el il dretg da far propostas. En cas d'in impediment sa participescha la   substituta u il substitut a las sesidas. 3 Per sia infurmaziun po la regenza consultar collavuraturas e collavuraturs u autras  spezialistas ed auters spezialists.  Art.  9 Deliberaziun 1. en general  1 La regenza è abla da decider, sche almain trais commembras u commembers èn  preschentas u preschents ed han il dretg da votar. 2 Las  votaziuns  e  las  elecziuns  vegnan  fatgas  avertamain.  Mintga  commembra  e  commember cun dretg da votar è obligada respectivamain obligà da votar. 3 Decisiva è la maioritad da las vuschs. 4 En cas da paritad da las vuschs ha la presidenta u il president il dretg da la decisiun   da tagl.  Art.  10 2. via circulara 1 En cas urgents po in conclus vegnir prendì sin via circulara, sch'i n'è betg pussaivel  da far ina sesida a temp util. 2 Conclus  circulars  basegnan  il  consentiment  d'almain  trais  commembras  u  commembers da la regenza.   3     170.300    Art.  11 Recusaziun 1 Ina commembra u in commember da la regenza sto prender recusaziun, sche: * a) ella sezza u el sez, sia conjugala u ses conjugal, la partenaria registrada u il    partenari registrà, ina persuna, cun la quala ella u el maina facticamain ina   communitad da vita, ubain ina da sias parentas u quinadas u in da ses parents  u quinads fin al quart grad han in interess persunal direct vi d'in conclus da la  regenza;  b) la regenza decida davart recurs cunter disposiziuns da ses agen departament. Dal rest sa drizza la recusaziun en il sectur da la giurisdicziun tenor las disposiziuns  da la lescha davart la giurisdicziun administrativa1). 2 In  interess  persunal  direct  po  vegnir  supponì  mo,  sch'i  po  resultar  dal  conclus  respectiv in avantatg u in dischavantatg direct per ina da las persunas numnadas en  l'alinea 1. 3 Quest urden da recusaziun vegn applitgà confurm al senn er per las activitads da   las commembras e dals commembers da la regenza sco scheffas e sco schefs dals   departaments e per las activitads da la chanceliera u dal chancelier. 4 Dumondas da recusaziun decida la regenza cun exclusiun da la persuna pertutgada.  Art.  12 Presidenta u president da la regenza 1 La presidenta u il president da la regenza maina l'activitad da la regenza. Ella u el   presidiescha, procura che las fatschentas da la regenza hajan lieu confurm als fatgs  ed al temp e surveglia la collavuraziun tranter ils departaments. 2 La presidenta u il president represchenta la regenza vers anor, uschenavant che la  regenza na fixescha nagut auter. 3 Sch'ina  fatschenta  na  cumporta  nagin  entardament,  po  ella  u  el  –  empè  da   l'autoritad  cumplessiva  –  relaschar  disposiziuns  presidialas.  Questas  disposiziuns  ston vegnir communitgadas posteriuramain a la regenza, e quai senza retard.  Art.  13 Giuntas 1 La regenza po furmar giuntas. 2 Questas  giuntas  preparan  deliberaziuns  e  decisiuns  da  la  regenza  u  mainan  tractativas per il collegi cun autras autoritads u cun persunas privatas.  Art.  14 Salarisaziun e garanzia tras l'assicuranza 1 La salarisaziun e l'assicuranza sa drizzan tenor la legislaziun speziala.  1) DG 370.100  4    http://www.gr-lex.gr.ch/data/370.100/rm    170.300   2. Administraziun chantunala  Art.  15 Structuraziun generala 1 L'administraziun  chantunala  vegn  dividida  en  tschintg  departaments  ed  en  la  chanzlia chantunala sco post da stab. 2 Ils departaments e la chanzlia chantunala cumpiglian unitads administrativas ch'èn  subordinadas ad els respectivamain ad ella u ch'èn attribuidas administrativamain ad  els respectivamain ad ella. 3 A  norma  da  las  prescripziuns  legalas  vegnan  ademplidas  incumbensas  administrativas  plinavant  tras  instituziuns  purtadras  d'ordaifer  l'administraziun  chantunala.  Art.  16 Submissiun ed attribuziun administrativa 1 Excepziunalmain  vegnan  unitads administrativas  suttamessas administrativamain  ad in departament u a la chanzlia chantunala, sche prescripziuns spezialas pretendan  quai. La subordinaziun professiunala sa drizza tenor la regulaziun attribuenta. 2 Instituziuns  cun atgna persunalitad giuridica  ch'èn  incaricadas cun incumbensas  vegnan attribuidas administrativamain ad in departament u a la chanzlia chantunala,  uschenavant ch'i na resulta nagut auter da las prescripziuns spezialas. A norma da las   prescripziuns  spezialas  èn  ellas  autonomas  areguard  l'adempliment  da  las  incumbensas.  Art.  17 Departaments 1. attribuziun, substituziun  1 La  regenza  attribuescha  a  mintgina  da  sias  commembras  ed  a  mintgin  da  ses   commembers la direcziun d'in departament. 2 Per mintga departament designescha ella ina substituta u in substitut. 3 L'attribuziun succeda al cumenzament da mintga perioda d'uffizi, suenter elecziuns  cumplementaras u sche circumstanzas spezialas giustifitgeschan quai.  Art.  18 2. denominaziun, champs d'incumbensa 1 La  regenza  denominescha  ils  departaments  ed  als  attribuescha  ils  champs  d'incumbensa. 2 En  connex  cun  l'attribuziun  resguarda  ella  spezialmain  che  las  incumbensas  vegnian ademplidas en moda effizienta e che l'impurtanza politica saja equilibrada.  Art.  19 3. cumpetenzas 1 Ils departaments coopereschan tar la preparaziun da las fatschentas da la regenza ed  adempleschan las incumbensas administrativas ch'èn attribuidas ad els tras lescha,   tras ordinaziun u tras conclus da la regenza. 2 Els mainan e surveglian las unitads administrativas ch'èn subordinadas ad els.   5     170.300    Art.  20 4. organisaziun 1 Ils princips da la structuraziun organisatorica dals departaments vegnan fixads da la  regenza.  Art.  21 Chanzlia chantunala sco post da stab 1 La chanzlia chantunala è il post general da stab, da coordinaziun e da colliaziun da  la regenza e da l'administraziun ed ademplescha las incumbensas ch'èn attribuidas ad  ella tras lescha, tras ordinaziun u tras conclus da la regenza. 2 Ella maina e surveglia las unitads administrativas ch'èn subordinadas ad ella. 3 Ella vegn manada da la chanceliera u dal chancelier, ch'è subordinada u subordinà  a la presidenta u al president da la regenza. 4 Ils  princips  da la  structuraziun organisatorica  da la  chanzlia  chantunala  vegnan  fixads da la regenza.  Art.  22 Delegaziun d'incumbensas administrativas 1 Las incumbensas administrativas ch'èn attribuidas ad ella ed ad els tras lescha u   tras ordinaziun pon la regenza ed ils departaments delegar en general u en il cas   singul a las unitads administrativas subordinadas. 2 La delegaziun da cumpetenzas per relaschar decisiuns administrativas è admessa  mo, uschenavant ch'ella succeda tras ordinaziun. Resalvadas restan ultra da quai las  cumpetenzas che ston vegnir observadas stringentamain tenor la legislaziun davart la  giurisdicziun administrativa.  Art.  23 Collavuraziun 1 Ils departaments e las ulteriuras unitads administrativas èn obligads da collavurar  en l'execuziun da lur activitads. 2 Per tractar fatschentas impurtantas po la regenza nominar spezialmain gruppas da  lavur,  cumissiuns,  conferenzas  u  organisaziuns  da  project,  da  las  qualas  er  spezialistas externas e spezialists externs pon far part. 3 Sch'ina fatschenta pertutga il champ da cumpetenza da plirs departaments, fixescha  la regenza – en cas da conflicts – qual dad els che surpiglia la direcziun da questa   fatschenta.  3. Disposiziuns finalas  Art.  24 Execuziun 1 La regenza relascha las disposiziuns executivas necessarias, cunzunt per: a) l'andament da las fatschentas en la regenza; b) la  denominaziun  dals  tschintg  departaments  e  l'attribuziun  dals  champs   d'incumbensa;  6       170.300   c) ils  princips  da  la  structuraziun  organisatorica  dals  departaments  e  da  la  chanzlia chantunala;  d) l'autorisaziun  da suttascriver  per  la regenza,  per ils  departaments  e  per las   unitads subordinadas.  Art.  25 Midada dal dretg vertent1)  Art.  26 Referendum ed entrada en vigur 1 Questa lescha è suttamessa al referendum facultativ2). 2 La regenza metta en vigur questa lescha3).  1) Las midadas dal dretg vertent na vegnan betg inditgadas. 2) Il termin da referendum è scadì ils 20 da settember 2006. Entaifer quest termin n'èn vegnids   inoltrads nagins referendums. 3) messa en vigur cun CR dals 24 d'october 2006 per il 1. da schaner 2007   7     170.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 15-06-2006 01-01-2007 relasch emprima versiun - 16-06-2010 01-01-2011 Art. 11 al. 1 midada 2010, 2550 13-01-2015 01-01-2016 Art. 3 al. 1 midada 2015-005 20-10-2015 01-01-2017 Art. 3 al. 1 midada 2016-001 19-04-2016 01-11-2016 Art. 5 al. 1 midada 2016-019  8       170.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 15-06-2006 01-01-2007 emprima versiun - Art. 3 al. 1 13-01-2015 01-01-2016 midada 2015-005 Art. 3 al. 1 20-10-2015 01-01-2017 midada 2016-001 Art. 5 al. 1 19-04-2016 01-11-2016 midada 2016-019 Art. 11 al. 1 16-06-2010 01-01-2011 midada 2010, 2550   9    	1. Regenza 	1.1. Posiziun ed incumbensas 	Art. 1 Posiziun 	Art. 2 Incumbensas 	Art. 3 Incumpatibilitad 	Art. 4 Exclusiun 	Art. 5 Secret d'uffizi 	Art. 6 Scumond d'acceptar regals  	1.2. Organisaziun e procedura 	Art. 7 Convocaziun 	Art. 8 Participaziun 	Art. 9 Deliberaziun 1. en general 	Art. 10 2. via circulara 	Art. 11 Recusaziun 	Art. 12 Presidenta u president da la regenza 	Art. 13 Giuntas 	Art. 14 Salarisaziun e garanzia tras l'assicuranza   	2. Administraziun chantunala 	Art. 15 Structuraziun generala 	Art. 16 Submissiun ed attribuziun administrativa 	Art. 17 Departaments 1. attribuziun, substituziun 	Art. 18 2. denominaziun, champs d'incumbensa 	Art. 19 3. cumpetenzas 	Art. 20 4. organisaziun 	Art. 21 Chanzlia chantunala sco post da stab 	Art. 22 Delegaziun d'incumbensas administrativas 	Art. 23 Collavuraziun  	3. Disposiziuns finalas 	Art. 24 Execuziun 	Art. 25 Midada dal dretg vertent1) 	Art. 26 Referendum ed entrada en vigur   		2018-06-06T05:07:18+0200 	"7001 Chur" 	"Gesetzessammlung Kanton Graubünden"